open-index/open-wikipedia-markdown huggingface dataset:
Μεγάλος Γκέτε

Ο **Μεγάλος Γκέτε** (ολλανδ. *Grote Gete*, γαλλ. *Grande Gette*, βαλλων. *Djåçe*) είναι ποταμός του Βελγίου, με μήκος 51 χιλιόμετρα. Πηγάζει στην πόλη του Περουέ, ρέει μέσω των επαρχιών της Βαλλωνικής Βραβάντης και της Φλαμανδικής Βραβάντης, και τελικά εκβάλλει στο Γκέτε κοντά στην πόλη Μπύντινγκεν.

Κατηγορία:Ποταμοί του Βελγίου
Μικρός Γκέτε

Ο **Μικρός Γκέτε** (ολλανδικά: *Kleine Gete*, γαλλικά: *Petite Gette*, βαλλωνικά: *Djåçlete*) είναι ποταμός του Βελγίου, με μήκος 36 χιλιόμετρα. Πηγάζει στην πόλη του Ραμιγί, ρέει μέσω των επαρχιών της Βαλλωνικής Βραβάντης και της Φλαμανδικής Βραβάντης, και τελικά εκβάλλει στο Γκέτε κοντά στην πόλη του Μπύντινγκεν.

## Εξωτερικοί σύνδεσμοι
* 

Κατηγορία:Ποταμοί του Βελγίου
Κέτσινγκεν

Το **Κέτσινγκεν** (), είναι χωρίο της κωμόπολης του Μπεργκ, στο δήμο του Τόνγκερεν της επαρχίας της Λιμβουργίας (Βέλγιο). Έχει έκταση 0,41 χλμ² και πληθυσμό 273 κατοίκους (2017).

## Εξωτερικοί σύνδεσμοι
* 

Κατηγορία:Πόλεις του Βελγίου
Τόνγκερεν

Το **Τόνγκερεν** (, ), είναι πόλη του Βελγίου, στην επαρχία της Λιμβουργίας. Την 1η Ιανουαρίου 2024 το Τόνγκερεν είχε πληθυσμό 32.116 κατοίκων. Έχει έκταση 87,56 χλμ² και πληθυσμιακή πυκνότητα 366,8 κατοίκων ανά τετραγωνικό χιλιόμετρο.

## Παραπομπές


## Εξωτερικοί σύνδεσμοι
* 
*  Επίσημη ιστοσελίδα

Κατηγορία:Πόλεις του Βελγίου
Γέκερ

Ο **Γέκερ** ή **Ζερ** (ολλανδικά: *Jeker*, γαλλικά: *Geer*, βαλλωνικά: *Djer*) είναι ποταμός του Βελγίου και της Ολλανδίας, με μήκος 65 χιλιόμετρα. Πηγάζει στην πόλη του Λανς-Σαιν-Σερβαί, ρέει μέσω των επαρχιών της Λιέγης και της Βελγικής Λιμβουργίας, και τελικά εκβάλλει στο Μεύση κοντά στην πόλη του Μάαστριχτ.

## Παραπομπές


Κατηγορία:Ποταμοί του Βελγίου
Σπυρίδων Τσακόπουλος

Ο **Σπυρίδων Τσακόπουλος** (1884 - 6 Μαρτίου 1947) ήταν Έλληνας ιατρός και πολιτικός.

## Βιογραφικά στοιχεία

Σπούδασε ιατρική στο Πανεπιστήμιο Αθηνών και ιδιώτευσε ως ιατρός. 

Εξελέγη βουλευτής Αρκαδίας στις εκλογές του Αυγούστου 1910 και επανεξελέγη σε αυτές του 1912, του Μαΐου 1915,  του 1920, του 1926, ως βουλευτής Μαντινείας στις εκλογές του 1933 (με το Λαϊκό Κόμμα) καθώς και βουλευτής Αρκαδίας με την υποστήριξη του Λαϊκού Κόμματος στις εκλογές του 1935 και του 1936. Μετά την κατοχή επανεξελέγη για τελευταία φορά βουλευτής Αρκαδίας με την υποστήριξη του Λαϊκού Κόμματος στις εκλογές του 1946. Υπηρέτησε ως υφυπουργός υγιεινής και Αντιλήψεως στην κυβέρνηση Παναγή Τσαλδάρη (1933), θέση από την οποία παραιτήθηκε τον Μάρτιο του 1935, καθώς και υπουργός Άνευ Χαρτοφυλακίου στις κυβερνήσεις Γεωργίου Παπανδρέου (Απριλίου και Μαΐου 1944).

Υπήρξε ένας από τους πρώτους οικιστές του οικισμού της Εκάλης. 

Απεβίωσε στην Αθήνα στις 6 Μαρτίου 1947 όντας εν ενεργεία βουλευτής.

## Αναφορές


Κατηγορία:Βουλευτές Αρκαδίας
Κατηγορία:Βουλευτές Μαντινείας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υφυπουργοί Κρατικής Υγιεινής και Αντιλήψεως
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες ιατροί
Κριστόφ Κάλβο

Ο **Κριστόφ Κάλβο** (*Kristof Calvo y Castañer*) είναι Βέλγος πολιτικός, μέλος του Κόμματος των Πρασίνων. Εκπροσωπεί την εκλογική περιφέρεια της Αμβέρσας στην Βουλή των Αντιπροσώπων από τις 13 Ιουνίου 2010. Είναι μέλος του δημοτικού συμβουλίου στο Μέχελεν από την 1η Ιανουαρίου 2013.

Κατηγορία:Βέλγοι πολιτικοί
Τέμσε

Το **Τέμσε** (, ), είναι δήμος του Βελγίου, στην επαρχία της Ανατολικής Φλάνδρας. Έχει έκταση 39,92 χlμ² και πληθυσμό 29.528 κατοίκους (2018).

Ο δήμος περιλαμβάνει αυτή καθαυτή την πόλη και τρεις μικρούς πρώην δήμους:

## Παραπομπές


## Εξωτερικοί σύνδεσμοι
*  Επίσημη ιστοσελίδα

Κατηγορία:Πόλεις του Βελγίου
Αθανάσιος Αθανασίου (υποναύαρχος)

Ο **Αθανάσιος Αθανασίου** ήταν Έλληνας αξιωματικός του Πολεμικού Ναυτικού που διετέλεσε υπουργός Εμπορικής Ναυτιλίας στις δικτατορικές κυβερνήσεις Κωνσταντίνου Κόλλια και Γεωργίου Παπαδόπουλου την περίοδο 1967-1968.

## Βιογραφικά στοιχεία
Ήταν απόφοιτος της Σχολής Ναυτικών Δοκίμων και έφτασε μέχρι τον βαθμό του υποναυάρχου. Διετέλεσε αρχηγός της Ναυτικής Εκπαίδευσης την περίοδο 1962 - 1964, αρχηγός του Αρχηγείου Αιγαίου Πελάγους την περίοδο 1965 - 1967 ενώ το 1967 διορίστηκε υπουργός Εμπορικής Ναυτιλίας στην δικτατορική κυβέρνηση Κωνσταντίνου Κόλλια και στην επόμενη κυβέρνηση του Γεωργίου Παπαδόπουλου, θέση στην οποία παρέμεινε μέχρι τις 20 Ιουνίου 1968, οπότε και παραιτήθηκε.

Ήταν παντρεμένος με την Αθηνά Τσουδερού, κόρη του πρωθυπουργού και τραπεζίτη Εμμανουήλ Τσουδερού, και είχαν αποκτήσει δύο παιδιά.

## Παραπομπές


Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υπουργοί Εμπορικής Ναυτιλίας
Κατηγορία:Οικογένεια Τσουδερού
Έισε

Ο **Έισε** (ολλανδικά: *IJse*, γαλλικά: *Yssche*) είναι ποταμός του Βελγίου, με μήκος 20 χιλιόμετρα. Πηγάζει στα σύνορα μεταξύ των πόλεων του Σιντ-Γκενέσιυς-Ρόντε και του Χούιλαρτ. Εκβάλλει στο Ντέιλε, στο φυσικό πάρκο του Ντόντε Μπέμντε.

## Τοπωνυμία
Ο δήμος του Όβερεϊσε (*Overijse*) και το κωμιό του Νέρεϊσε (*Neerijse*) έχουν τα ονόματα τους από αυτό το ποτάμι.

Κατηγορία:Ποταμοί του Βελγίου
Αλέξανδρος Σαχτούρης

Ο **Αλέξανδρος Σαχτούρης** ήταν Έλληνας αξιωματικός του Πολεμικού Ναυτικού που διετέλεσε αρχηγός του Γενικού Επιτελείου Ναυτικού.

## Βιογραφικά στοιχεία

Ήταν γιος του Δημητρίου Σαχτούρη, αξιωματικού του Πολεμικού Ναυτικού και υπουργού, και της Μαριγούς Κριεζή. Από την πλευρά του πατέρα του καταγόταν από την σπουδαία ναυτική οικογένεια Σαχτούρη και ήταν εγγονός του Γεωργίου Σαχτούρη, ενώ από την πλευρά της μητέρας του καταγόταν από την σπουδαία ναυτική οικογένεια Κριεζή.

Την περίοδο 1907 - 1911 διετέλεσε αρχηγός του Γενικού Επιτελείου Ναυτικού.

Ήταν παντρεμένος και είχε εναν γιο, τον Δημήτριο Σαχτούρη, επίσης αξιωματικό του Πολεμικού Ναυτικού.

## Αναφορές


Κατηγορία:Έλληνες αξιωματικοί του Πολεμικού Ναυτικού
Κατηγορία:Αρχηγοί Γενικού Επιτελείου Ναυτικού (Ελλάδα)
Κατηγορία:Οικογένεια Σαχτούρη
Πέρεβος Αιτωλοακαρνανίας

Ο **Πέρεβος** είναι πεδινό χωριό της Αιτωλοακαρνανίας στην περιοχή του Θέρμου σε υψόμετρο 10 μέτρων.

## Γεωγραφία
Ο Περεβός βρίσκεται στην βορειοανατολική παραλία της λίμνης Τριχωνίδας και απέχει 20 χλμ. Α. από το Αγρίνιο, 53 χλμ. ΒΔ. από τη Ναύπακτο και 11 χλμ. Δ. από το Θέρμο. Διασχίζεται από την εθνική οδό Αγρινίου - Θέρμου και είναι ανάμεσα στη Βαρειά (Δ.) και τη Μυρτιά (Α.). Ως οικισμός αναγνωρίστηκε το 1928 και προσαρτήθηκε στην τότε κοινότητα Μυρτιάς. Σύμφωνα με το σχέδιο Καλλικράτης, μαζί με την Μυρτιά (Μυρτέα), τον Παλαιόμυλο και τα Λουτρά αποτελούν τη τοπική Κοινότητα Μυρτέας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 169 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Λεωνίδας Κεστεκίδης

Ο **Λεωνίδας Κεστεκίδης** (1876 - 1954) ήταν Έλληνας σοκολατοβιομήχανος, ο ιδρυτής της σοκολατοποιίας *Λεωνίδας* στο Βέλγιο.

## Βιογραφικό
Ο Λεωνίδας Κεστεκίδης γεννήθηκε στη Νίγδη, στην Καππαδοκία, το 1876. Tα πρώτα χρόνια της ζωής του φέρεται ότι έζησε ορισμένο διάστημα στην Κωνσταντινούπολη, στη συνέχεια βρέθηκε στην Ελλάδα και τελικά πήγε στην Ιταλία όπου ασχολήθηκε με το εμπόριο κρασιού. Από το 1893 μέχρι το 1898 έζησε στη Νέα Υόρκη όπου δούλεψε ως ζαχαροπλάστης. Το 1898 εγκαταστάθηκε στο Παρίσι όπου έζησε μια δεκαετία. Συμμετείχε στη Παγκόσμια Έκθεση, στις Βρυξέλλες, το 1910, όπου η σοκολατοποιία του βραβεύτηκε με το χάλκινο μετάλλιο, και τρία χρόνια αργότερα στη Παγκόσμια Έκθεση, στη Γάνδη. Το 1913 ίδρυσε τη σοκολατοποιία Λεωνίδας, στις Βρυξέλλες.

## Παραπομπές


## Εξωτερικοί σύνδεσμοι
* https://web.archive.org/web/20180816213038/http://www.leonidas.be/

Κατηγορία:Μικρασιατικός Ελληνισμός
Κατηγορία:Καππαδόκες Έλληνες
Εκλογική περιφέρεια Ηλείας

H **εκλογική περιφέρεια Ηλείας** είναι μία από τις τρεις εκλογικές περιφέρειες οι οποίες ανήκουν στην Περιφέρεια Δυτικής Ελλάδας και περιλαμβάνει το νομό Ηλείας. Στο Ελληνικό Κοινοβούλιο εκπροσωπείται με πέντε βουλευτές, οι οποίοι εκλέγονται μέσω του συστήματος της ενισχυμένης αναλογικής εκπροσώπησης.

## Αποτελέσματα εκλογών
### Εθνικές εκλογές
Τα αποτελέσματα των έξι τελευταίων εθνικών εκλογών στην περιφέρεια Ηλείας.

### Ευρωεκλογές
Τα αποτελέσματα των τεσσάρων τελευταίων ευρωεκλογών στην περιφέρεια Ηλείας.

## Μέλη του Κοινοβουλίου

## Παραπομπές



Ηλειας
Εκλογικη περιφερεια
Συναγωγή του Ράντομ

Η **Συναγωγή του Ράντομ** (πολωνικά: *Synagoga w Radomiu*) ήταν Ορθόδοξη συναγωγή στο Ράντομ της Πολωνίας, η οποία κατεστράφη από την Ναζιστική Γερμανία μετά την εισβολή στην Πολωνία κατά την διάρκεια του Β΄ Παγκοσμίου Πολέμου. Η συναγωγή ευρισκόταν επί της Οδού Ποντβάλνα, η οποία ήταν παλαιότερα γνωστή ως Οδός Μποζνίτσα. Ανεγέρθηκε το 1846, ενώ πυρπολήθηκε ολοκληρωτικά το 1939 όταν δημιουργήθηκε το Γκέτο του Ράντομ. Σχεδόν το σύνολο των Εβραίων του Ράντομ αφανίστηκε κατά την διάρκεια του Ολοκαυτώματος στην κατεχόμενη Πολωνία, με αποτέλεσμα την σχεδόν πλήρη εγκατάλειψη του χώρου. Μετά το τέλος του πολέμου, τα ερείπια της συναγωγής κατεδαφίστηκαν κατόπιν σχετικών διαταγών της τοπικής φιλοσοβιετικής κομμουνιστικής κυβέρνησης.

## Επακόλουθα
Το 1950, κατά την διάρκεια της επακόλουθης περιόδου του Σταλινισμού στην Πολωνία, εντός του άδειου οικοπέδου όπου η συναγωγή ήταν παλαιότερα χτισμένη, οι τοπικοί κρατικοί αξιωματούχοι προχώρησαν στην ανέγερση μνημείου υπέρ της αφανισθείσας εβραϊκής κοινότητας του Ράντομ, με βάση σχέδια του Γιάκουμπ Ζάιντενσνιρ, και φέρων την αφιερωματική επιγραφή υπέρ των θυμάτων του Ναζισμού.

## Παραπομπές


## Πηγές
*  Σεμπάστιαν Πιοντκόφσκι, *Radom - zarys dziejów miasta*, Ράντομ 2000, .

Κατηγορία:Πρώην συναγωγές στην Πολωνία
Κατηγορία:Συναγωγές στην Πολωνία κατεστραμμένες από την Ναζιστική Γερμανία
Αντικείμενο

Το **αντικείμενο** είναι υλικό πράγμα, έκθεμα, σκοπός ή στόχος.

Η λέξη μπορεί να αναφέρεται σε:

## Γενικές έννοιες

* Το αντικείμενο στη Γραμματική είναι μέρος του λόγου που λειτουργεί ως αποδέκτης της ενέργειας του ρήματος.
* Ένα υλικό σώμα
* Ένα Αγνώστου Ταυτότητας Ιπτάμενο Αντικείμενο (ΑΤΙΑ)
* Το Ταχυδρομικό αντικείμενο
* Το αντικείμενο του λόγου είναι το θέμα της συζήτησης.
* Το αντικείμενο της έρευνας είναι το ζητούμενο αυτής.

## Επιστήμη, Τεχνολογία και Μαθηματικά

### Πληροφορική

* Το ψηφιακό αναγνωριστικό αντικειμένου

### Μαθηματικά

* Τα αντικείμενα της Θεωρίας κατηγοριών

## Αστρονομία

* Το Μεταποσειδώνιο αντικείμενο
* Το Αντικείμενο διασκορπισμένου δίσκου
* Το Γεωπλήσιο αντικείμενο
* Το Αντικείμενο Μεσιέ και ο Κατάλογος αντικειμένων Μεσιέ
* Το Τρωικό αντικείμενο 
* Χαουμεειδές αντικείμενο
* Αντικείμενο του Μαγιάλ

## Τέχνη και ΜΜΕ

* Το Σκοτεινό Αντικείμενο του Πόθου είναι γαλλική ταινία κινηματογράφου του 1977 σε σκηνοθεσία Λουί Μπουνιουέλ.

## Βιβλιογραφία
Νεροχώρι Αιτωλοακαρνανίας

*Για οικισμό με το ίδιο όνομα δείτε το λήμμα: [[Νεροχώρι Θεσπρωτίας]]*

Το **Νεροχώρι,** επίσημα **Νεροχώριον**, είναι ορεινό χωριό της Αιτωλοακαρνανίας στην περιοχή του Θέρμου σε υψόμετρο 900 μέτρων.

## Γεωγραφία
Το Νεροχώρι βρίσκεται βορειοανατολικά της λίμνης Τριχωνίδας και απέχει 42 χιλιόμετρα ανατολικά από το Αγρίνιο και 19 χλμ. βόρεια από το Θέρμο. Στα ανατολικά του χωριού ξεκινά ο χείμαρρος Ξερόρεμα που καταλήγει στον Εύηνο ποταμό. Το όνομα του χωριού οφείλεται στα πολλά νερά της γύρω περιοχής. Στα νότια του χωριού βρίσκεται η εκκλησία του Αγίου Νικολάου. Το παλιό όνομά του ήταν *Τσεβελιάσα* οπότε μετονομάστηκε σε Νεροχώρι το 1928. Ως κοινότητα συστάθηκε το 1928 με το ΦΕΚ 176Α-29/08/1928 με την απόσπαση του οικισμού από την τότε κοινότητα Δρυμώνος. Σύμφωνα με το σχέδιο Καλλικράτης, μαζί με τη Μελίγκοβα και τα Μισάμπελλα αποτελούν τη τοπική Κοινότητα Νεροχωρίου που υπάγεται στο δήμο Θέρμου και σύμφωνα με την απογραφή του 2011 ως κοινότητα έχει πληθυσμό 134 μόνιμους κατοίκους ενώ ως οικισμός 47.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Μισάμπελλα Αιτωλοακαρνανίας

Τα **Μισάμπελλα**, είναι ορεινό χωριό της Αιτωλοακαρνανίας στην περιοχή του Θέρμου σε υψόμετρο 825 μέτρων, το οποίο βρίσκεται βορειοανατολικά της λίμνης Τριχωνίδας. Απέχει 40 χλμ. ανατολικά από το Αγρίνιο, 18 χλμ. βόρεια από το Θέρμο και 2 χλμ. δυτικά από το Νεροχώρι που είναι η έδρα της κοινότητας. Ως οικισμός αναγνωρίστηκε το 1991 και προσαρτήθηκε στην τότε κοινότητα Νεροχωρίου. Σύμφωνα με το σχέδιο Καλλικράτης, μαζί με τη Μελίγκοβα και το Νεροχώρι αποτελούν τη τοπική Κοινότητα Νεροχωρίου που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 20 μόνιμους κατοίκους .

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Ηρακλής Τσάλλης

Ο **Ηρακλής Τσάλλης** (1840 - 1912) ήταν Έλληνας γεωπόνος, κτηματίας και πολιτικός.

## Βιογραφικά στοιχεία

Ήταν γιος του Χρήστου Τζάλλε (εξελληνισμένο: Τσάλλης) από την Κορυτσά Αλβανίας. Ο πατέρας του μαζί με άλλους συγγενείς είχε αγοράσει από οθωμανούς μπέηδες τσιφλίκι στην Ανθήλη Φθιώτιδας, τότε ονομαζόμενη Ιμίρμπεη ή Εμίρμπεη, υπολογιζόμενο σε 20.000 στρέμματα. Στις εκτάσεις αυτές εργάζονταν κολλήγοι καθώς και κτηνοτρόφοι Βλάχοι,

Σπούδασε γεωπόνος και ασχολήθηκε με την καλλιέργεια των κτημάτων του καθώς και με τραπεζικές εργασίες. Επί δεκαετίες υπήρξαν αμφιβητήσεις και βίαιες συγκρούσεις σχετικά με την έκταση του τσιφλικιού (που επεκτείνονταν αυθαίρετα σε προσχώσεις του Σπερχειού) και τις διεκδικήσεις αγροτικής μεταρρύθμισης. Διέμενε στη Λαμία, τότε Ζητούνι, σε τριώροφο αρχοντικό στη σημερινή πλατεία Διάκου (σημερινό ξενοδοχείο "Σαμαρά"), όπου φιλοξένησε πολιτικά πρόσωπα, συμπεριλαμβανομένου και του Γεωργίου Α`.

Στις εκλογές του 1885 εξελέγη βουλευτής Φθιώτιδος με το κόμμα του Χαρίλαου Τρικούπη. 

Ήταν παντρεμένος και είχε αποκτήσει παιδιά. Η κόρη της αδελφής του Κλεοπάτρας, Μαρία Αντωνιάδη, ήταν σύζυγος του Κωνσταντίνου Τρικούπη.

## Αναφορές


Κατηγορία:Βουλευτές Φθιώτιδας
Ιωάννης Θ. Τρικούπης

Ο **Ιωάννης Τρικούπης** ήταν Έλληνας πολιτικός.

## Βιογραφικά στοιχεία

Ήταν γιος του Θεμιστοκλή Τρικούπη και γόνος της οικογένειας Τρικούπη. Αδέλφια του ήταν οι Κωνσταντίνος και Νικόλαος Τρικούπης ενώ πρώτος του ξάδερφος ο πρωθυπουργός Χαρίλαος Τρικούπης. Υπήρξε αντιεισαγγελέας Εφετών.

Εξελέγη βουλευτής Μεσολογγίου στις εκλογές του 1892 και επανεξελέγη βουλευτής Αιτωλίας και Ακαρνανίας σε αυτές του 1912 και του Μαΐου 1915. 

Ήταν παντρεμένος και είχε δύο κόρες.

## Αναφορές


Ιωαννης
Κατηγορία:Βουλευτές Αιτωλοακαρνανίας
Κατηγορία:Βουλευτές Μεσολογγίου
Γεώργιος Συγγούρης

Ο **Γεώργιος Συγγούρης** (1871-1938) ήταν Έλληνας δικηγόρος και πολιτικός.

## Βιογραφικά στοιχεία
Γεννήθηκε στην Υπάτη και ήταν γιος του Δημητρίου Συγγούρη. Σπούδασε νομικά και ακολούθησε σταδιοδρομία στον εισαγγελικό κλάδο. Υπηρέτησε ως αντιεισαγγελέας Εφετών και Εισαγγελέας Εφετών σε διάφορες πόλεις ανά την Ελλάδα.

Στις εκλογές του Νοεμβρίου 1910 εξελέγη βουλευτής Φθιώτιδος και Φωκίδος. 

Απεβίωσε στην Αθήνα.

## Αναφορές


Κατηγορία:Βουλευτές Φθιωτιδοφωκίδας
Νεροσύρτης Αιτωλοακαρνανίας

Ο **Νεροσύρτης**, είναι ορεινό χωριό του νομού Αιτωλοακαρνανίας στην περιοχή του Θέρμου σε υψόμετρο 900 μέτρων.

## Γεωγραφία
Ο Νεροσύρτης βρίσκεται βορειοανατολικά της λίμνης Τριχωνίδας και προς στα όρια του νομού με την Ευρυτανία και την περιοχή του Προυσού. Είναι κτισμένος ανάμεσα στα βουνά Μηλιός - Χαλίκι - Αη-Λιάς του όρους Παναιτωλικού, σε περιοχή κατάφυτη από δάση ελάτης, καρυδιάς, αγριοκερασιάς, σφενταμιών, αργιών με πολλές ρεματιές και πηγές νερού από τις οποίες προήλθε το όνομά του. Στο χωριό δραστηριοποιείται ο σύλλογος Νεροσυρτιωτών που κάθε χρόνο διοργανώνει τα "Νεροσυρτιώτικα δρώμενα". Απέχει 53 χλμ. Α.-ΒΑ. από το Αγρίνιο, 22,5 χλμ. Β. από το Θέρμο και 22 χλμ. Ν. από τον Προυσό. Ως οικισμός αναφέρεται επίσημα το 1835 όταν με το ΦΕΚ 19Α-07/12/1835 προσαρτήθηκε στο δήμο Αμβρακίας. Σύμφωνα με το σχέδιο Καλλικράτης, μαζί με το Χαλίκι, τη Δάφνη και τη Λαδικού αποτελούν τη τοπική Κοινότητα Χαλικίου Αμβρακίας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 41 μόνιμους κατοίκους.

## Εξωτερικοί σύνδεσμοι
* Δρυμώνας - Μελιός - Νεροσύρτης (Παναιτωλικό Όρος) από τον ιστότοπο https://el.wikiloc.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Τοίχος

[μικρογραφία|220x220εσ|Τοίχος από το Μπουρτζί στην [Κάρυστος|Κάρυστο Ευβοίας]]
Ο **Τοίχος** είναι μία κατασκευή που οριοθετεί μία περιοχή, υποστηρίζει άλλες αρχιτεκτονικές δομές, διαχωρίζει περιοχές, προστατεύει από την κακοκαιρία. Κατασκευάζεται από μπετό, γυψοσανίδα, τούβλα, πέτρες, και πληθώρα άλλων υλικών. 

## Δομικός τοίχος
Ο δομικός τοίχος υποστηρίζει τη στέγη, το πάτωμα και την οροφή ενός σπιτιού· περικλείει έναν χώρο που διαχωρίζεται από το εξωτερικό περιβάλλον με καλαίσθητο τρόπο· και προστατεύει από την κακοκαιρία. Εγκατεστημένα στον τοίχο είναι οι ηλεκτρικές καλωδιώσεις και το υδραυλικό δίκτυο του σπιτιού. Η κατασκευή τοίχων γίνεται με σκελετό ή μαζικά. Με σκελετό το φορτίο μεταφέρεται στα θεμέλια μέσω δοκαριών, κολόνων και υποστυλωμάτων και περιλαμβάνει δομικά στοιχεία (οπλισμούς και υποστυλώματα), μονωτικά στοιχεία και επιφάνειες αισθητικής τελείωσης (όπως γυψοσανίδες ή ξύλινη επένδυση). Ο μαζικός τοίχος είναι συμπαγής κατασκευή από: σκυρόδεμα, πέτρες, ξύλο, cob, πάγο ή άλλο υλικό.

Ο τοίχος πρέπει να είναι στεγανός. Η στεγανοποίηση του τοίχου γίνεται κατά την κατασκευή του ή μετά, και περιλαμβάνει επένδυση με στεγανωτικά υλικά όπως ασφαλτόπανο. 

Ο Τοίχοι είναι καλά υποστρώματα για έργα τέχνης, εξωτερικά και εσωτερικά, επενδύονται με ψηφιδωτά ή τοιχογραφίες, ή βάφονται με καλλιτεχνικά φινιρίσματα. 

### Διακοσμητικός τοίχος
[μικρογραφία|Τοιχογραφία στην Πλατεία Széll Kálmán στη [Βουδαπέστη.]]
Αρχιτεκτονικά, ο διακοσμητικός τοίχος δεν εξυπηρετεί στηρικτικό ρόλο και αποτελεί στοιχείο καλαισθησίας.

### Προκατασκευασμένος τοίχος
Προκατασκευάζεται σε ένα εργοστάσιο και μεταφέρεται στο χώρο εγκατάστασης όπου συναρμολογείται κομμάτι προς κομμάτι. Πρόκειται για μέθοδο ταχύτερη από το χτίσιμο με τούβλα και πιο οικονομική από άλλες.  

### Κινητός τοίχος

Οι **κινητοί ηχομονωτικοί τοίχοι** χρησιμοποιούνται για την εύκολη και γρήγορη διαμόρφωση εσωτερικών χώρων, για να εξυπηρετήσουν διάφορες λειτουργικές ανάγκες όπως αυτές ξενοδοχείων, συνεδριακών κέντρων, γραφείων meeting, κ.λπ.

### Μεσότοιχος
Μεσότοιχος είναι ο εξωτερικός τοίχος κτιρίου ή ο µανδρότοιχος που βρίσκεται κατά µήκος και πάνω στο κοινό όριο οµόρων οικοπέδων και καταλαµβάνει χώρο και από τα δύο.

### Τοίχος από ξερολιθιά

Η **ξερολιθιά** είναι είδος τοιχοποιίας χωρίς συνεκτικό κονίαμα. Είναι δηλαδή τοίχος για την κατασκευή του οποίου έχουν χρησιμοποιηθεί μόνο πέτρες χωρίς συνδετικό υλικό.

## Βιβλιογραφία


Κατηγορία:Κατοικία
Κατηγορία:Τείχη
Κατηγορία:Αρχιτεκτονικά στοιχεία κτιρίων
Συναγωγή του Μπζεγκ

Η **Συναγωγή του Μπζεγκ** (πολωνικά: *Synagoga w Brzegu*) είναι πρώην συναγωγή, ευρισκόμενη στο Μπζεγκ της Πολωνίας. Κατά τις απαρχές του 16ου αιώνα, παλαιότερης χρονολογίας συναγωγή στεκόταν στην θέση της σημερινής, ωστόσο πυρπολήθηκε το 1507. 

Το σημερινό κτίριο της συναγωγής ανεγέρθηκε από Εβραίους από την Μπιάουα, οι οποίοι εγκαταστάθηκαν στο Μπζεγκ το 1660. Ο πρώτος ραββίνος προσλήφθηκε από τη γκμίνα το 1816. Το κτίριο υπέστη σημαντική ανακαίνιση το 1899, ενώ, επίσης, ανακαινίστηκε εκ νέου το 1937. Κατά την διάρκεια της Νύχτας των Κρυστάλλων, μεταξύ της 9ης και 10ης Νοεμβρίου 1938, μέλη του NSDAP κατέστρεψαν το εσωτερικό της συναγωγής και προχώρησαν σε δημόσια καύση της Τορά. Το 1940, η συναγωγή ανακατασκευάστηκε, προκειμένου να χρησιμεύσει ως οικία.

## Παραπομπές


Κατηγορία:Πόβιατ Μπζεγκ
Μπζεγκ
Λαδικού Αιτωλοακαρνανίας

*Για οικισμό με το ίδιο όνομα δείτε το λήμμα: [[Λαδικού Φθιώτιδας]]*

Η **Λαδικού**, είναι μικρός οικισμός του νομού Αιτωλοακαρνανίας στην περιοχή του Θέρμου, η οποία  βρίσκεται στα όρια του νομού με την Ευρυτανία και την περιοχή του Προυσού. Απέχει 48 χλμ. Α.-ΒΑ. από το Αγρίνιο, 34,5 χλμ. Β. από το Θέρμο και 17 χλμ. Ν.-ΝΑ. από τον Προυσό. Ως οικισμός αναγνωρίστηκε το 1981 και προσαρτήθηκε στην τότε κοινότητα Χαλικίου Αμβρακίας. Σύμφωνα με το σχέδιο Καλλικράτης, μαζί με το Χαλίκι, τη Δάφνη και τη Νεροσύρτης αποτελούν τη τοπική Κοινότητα Χαλικίου Αμβρακίας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 16 μόνιμους κατοίκους.

## Εξωτερικοί σύνδεσμοι
*Ο νοσταλγικός οικισμός Λαδικού στο Χαλίκι του ορεινού Θέρμου από τον ιστότοπο https://iaitoloakarnania.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Γλώσσα Πίτκερν

Τα **Πίτκερν**, επίσης γνωστή ως **Πίτκαιρν-Νόρφολκ** ή **Πιτκαιρνέζικα**, είναι κρεολική γλώσσα βασισμένη σε διάλεκτο του 18ου αιώνα της αγγλικής και των ταϊτιανών. Είναι μια από τις κύριες γλώσσες των νήσων Πίτκαιρν, αν και έχει περισσότερους ομιλητές στο Νησί Νόρφολκ. Ασυνήθιστα, αν και ομιλείται σε νησιά του Ειρηνικού Ωκεανού, έχει περιγραφεί ως Κρεολική του Ατλαντικού.

## Ιστορία
Μετά την Ανταρσία του Μπάουντι, οι Βρετανοί στασιαστές σταμάτησαν στην Ταϊτή και πήραν δεκαοκτώ Πολυνήσιους, κυρίως γυναίκες, τις οποίες μετέφεραν στο απομακρυσμένο νησί Πίτκαιρν και εγκαταστάθηκαν εκεί. Αρχικά, οι Ταϊτιανοί ήξεραν ελάχιστα αγγλικά, και τα μέλη του πληρώματος του Μπάουντι ήξεραν ακόμα λιγότερα ταϊτιανά. Απομονωμένοι από τον υπόλοιπο κόσμο, έπρεπε να επικοινωνούν ο ένας με τον άλλο και με την πάροδο του χρόνου δημιούργησαν μια μοναδική νέα γλώσσα που συνδύασε μια απλοποιημένη μορφή των αγγλικών με ταϊτιανές λέξεις και σχήματα λόγου.

Η γλώσσα Πίτκερν επηρεάστηκε από τις ποικίλες αγγλικές διαλέκτους και προφορές του πληρώματος. Γεωγραφικά, οι αντάρτες προέρχονταν ακόμη και από τις Δυτικές Ινδίες, με αποτέλεσμα να περιγράφεται ότι ένας στασιαστής ομιλούσε ένα πρόδρομο μιας καραϊβικής κρεολικής. Υπήρχε επίσης ένας Σκωτσέζος από τη Νήσο Λιούις. Τουλάχιστον, ο αρχηγός Φλέτσερ Κρίστιαν, ήταν μορφωμένος άνθρωπος, και εκείνη την εποχή έκανε μια σημαντική διαφορά στην ομιλία. Οι διάλεκτοι Τζόρντι και Δυτικής Χώρας έχουν προφανείς συνδέσεις με μερικές φράσεις των Πίτκερν.

Πολλές εκφράσεις που δεν χρησιμοποιούνται συνήθως στα σύγχρονη αγγλικά που ομιλούνται στις περισσότερες περιοχές του κόσμου συνεχίζουν να υπάρχουν στα Πίτκερν. Αυτές οι εκφράσεις περιλαμβάνουν λέξεις από το Βρετανικό ναυτικό πολιτισμό στην εποχή των ιστιοφόρων. Η επιρροή των ιεραπόστολων της Εκκλησίας Αντβεντιστών της Εβδόμης Ημέρας Εκκλησία και την Έκδοση Κινγκ Τζέμις της Βίβλου είναι επίσης αξιοσημείωτη.

Στα μέσα του 19ου αιώνα, οι άνθρωποι του Πίτκαιρν επανεγκαταστάθηκαν στο Νησί Νόρφολκ, και αργότερα κάποιοι επέστρεψαν. Οι περισσότεροι ομιλητές της Πίτκερν είναι οι απόγονοι αυτών που έμειναν. Οι διάλεκτοι Πίτκερν και Νόρφουκ είναι αμοιβαία κατανοητές.

## Κοινή φράσεις

*Σημείωση: Η ορθογραφία των Πίτκερν δεν είναι τυποποιημένη.*

## Ποίηση
Υπάρχει ποίηση στα Πίτκερν. Τα ποιήματα της Μεράλντα Ουάρρεν είναι αξιοσημείωτα.

## Δείτε επίσης

*Γλώσσες των Νήσων Πίτκερν
*Αυστραλιανά Αγγλικά
*Γλώσσα Νορφούκ

## Παραπομπές

## Βιβλιογραφία
* Ross, Alan Strode Campbell  and A.W. Moverly. *The Pitcairnese Language* (1964). London: Oxford University Press.
* *South Pacific phrasebook* (1999). Hawthorn, Australia: Lonely Planet Publications.

Κατηγορία:Γλώσσες της Ωκεανίας
Κατηγορία:Γλώσσες του Ηνωμένου Βασιλείου
Εραστής Δυτικών Προαστίων

***Εραστής δυτικών προαστίων*** είναι ο τίτλος ελληνικής αισθηματικής κομεντί σειράς που προβλήθηκε από τους τηλεοπτικούς δέκτες του Mega Channel τη σεζόν 2004-2005. Το σενάριο υπέγραψε ο Λευτέρης Καπώνης, ενώ τη σκηνοθεσία ανέλαβε ο Δημήτρης Αρβανίτης. Ο αταίριαστος έρωτας μεταξύ δύο τόσο διαφορετικών ατόμων σημείωσε μεγάλη επιτυχία, η οποία προβάλλεται κάθε χρόνο σε επανάληψη από το ίδιο κανάλι με υψηλά νούμερα τηλεθέασης.

## Υπόθεση
Ο όμορφος και δημοφιλής Σπύρος (Ζόμπος από τα Δυτικά), γέννημα-θρέμμα δυτικής Αττικής συναντά κι ερωτεύεται την κακομαθημένη και πάμπλουτη Λίζα που είναι συνηθισμένη να παίρνει πάντα αυτό που θέλει. Όταν οι δύο νέοι καταφέρουν να έρθουν κοντά και να παραδεχτούν τα έντονα συναισθήματα που τους δένουν, θα βρεθούν αντιμέτωποι με δυο ολόκληρους κόσμους. Και κει είναι που ο έρωτάς τους δοκιμάζεται και αποδεικνύει ότι η δύναμή του, όταν αυτός είναι αληθινός, στέκεται πάνω από προκαταλήψεις και στερεότυπα...

## Επισκόπηση σειράς

## Συντελεστές
### Πρωταγωνιστές
* Αλέξης Γεωργούλης ως Σπύρος
* Μαριλίτα Λαμπροπούλου ως Λίζα
* Χρήστος Νομικός ως Μίλτος
* Αριέττα Μουτούση ως Ασπασία
* Μάγδα Τσαγγάνη ως Μαρία
* Χάρης Εμμανουήλ ως Μιχάλης
* Στέφανος Κοσμίδης ως Κώστας
* Χριστίνα Κουλουμπή ως Λένα
* Βασίλης Παλαιολόγος ως Μάνος
* Αλέξανδρος Κομπόγιωργας ως Νίκος
* Άντα Λιβιτσάνου ως Γωγώ
* Ερμόλαιος Ματθαίου ως Θάνος ή Φλογέρας

### Έκτακτες συμμετοχές
* Χάρης Ασημακόπουλος ως Πέτρος
* Γιολάντα Μπαλαούρα ως γυναίκα καπετάνιου
* Ντίνος Καρύδης ως αστυνομικός
* Αντώνης Κρόμπας ως υπεύθυνος catering
* Τζένη Μπότση ως φίλη Σπύρου
* Θανάσης Αλευράς ως υπεύθυνος δισκογραφικής
* Κατερίνα Μάντζιου

## Επεισόδια

* Προβαλλόταν κάθε Δευτέρα στις 22:00.

## Παραπομπές


## Εξωτερικοί σύνδεσμοι
*

Κατηγορία:Ελληνικές τηλεοπτικές σειρές
Γλώσσα Αμπάγκα

Η **γλώσσα Αμπάγκα** (ISO 639-3: *abg*, Ethnologue: *abg*, Glottolog: *abag1245*) είναι γλώσσα της οικογένειας των γλωσσών Παπούα Νέα Γουινέα η οποία χρησιμοποιείται στην Επαρχία Ανατολικών Υψιπέδων της Παπούα Νέα Γουινέα. Σύμφωνα με την απογραφή του 1994 χρησιμοποιείται μόλις από 5 ομιλητές σε σύνολο 150 κατοίκων της περιοχής (2011) και απειλείται άμεσα με εξαφάνιση. Παρουσιάζει πολλές ομοιότητες με τις γλώσσες Καμάνο και Μπεναμπένα.

## Παραπομπές


## Σχετική βιβλιογραφία
*  Oren R. Claassen and Kenneth A. McElhanon. 1970. Languages of the Finisterre Range. In Papers in New Guinea Linguistics 11, 45-78. Canberra: Research School of Pacific and Asian Studies, Australian National University.
* Ian Tupper. 2007. Endangered Languages Listing: ABAGA / abg 
* Glendon A. Lean. 1986. Eastern Highlands. (Counting Systems of Papua New Guinea, 8.) Port Moresby: Papua New Guinea University of Technology. (Draft Edition).

## Εξωτερικοί σύνδεσμοι

*  OLAC resources in and about the Abaga language 

Α
Κατηγορία:Επαπειλούμενες γλώσσες
Καλούδι Αιτωλοακαρνανίας

Το **Καλούδι** είναι ορεινός οικισμός του νομού Αιτωλοακαρνανίας, στην τέως επαρχία Τριχωνίδας. Αποτελεί έδρα της ομώνυμης τοπικής κοινότητας και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο δήμο Θέρμου.

## Τοποθεσία
Το χωριό βρίσκεται σε κοντινή απόσταση από τη λίμνη Τριχωνίδα, σε περιοχή νοτιοανατολικά της όντας χτισμένο σε υψόμετρο περίπου 332 έως 386 μέτρων με πανοραμική θέα προς τη λίμνη, και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Γέφυρα Μπανιά, Φλεσουριάς, Δουναίικα, Ανάληψη, Μαραθούλα, Πετροχώρι, Καημένα Αμπέλια, Παλιουριά, Αβαρίκος, Κόφτρα, Μετόχι, Πίνη και Πόρος ενώ σε κοντινή απόσταση βρίσκονται τα Σιταράλωνα, το Πάμφιο, ο Μαραθιάς και η Κάτω Μακρινού. Σε κοντινή απόσταση βρίσκονται επίσης οι οικιστικές θέσεις Δεσπότης και Κουρμέκι καθώς και ο εγκαταλελειμμένος οικισμός του Μωρόσκλαβου. Απέχει από το Αγρίνιο 43,5 χλμ. μέσω της διαδρομής νότια της λίμνης Τριχωνίδας ή 50 χλμ. μέσω της διαδρομής βόρεια της λίμνης Τριχωνίδας, από τη Ναύπακτο 28 χλμ. ενώ η Ιερά Μονή Προυσού απέχει οδικώς 61 χλμ.

## Διοικητική εξέλιξη
Αποτελεί ένα από τα χωριά της ιστορικής περιοχής του Απόκουρου. Αναγνωρίστηκε ως οικισμός με το ΦΕΚ 19Α της 07/12/1835, όταν και υπήχθη στον τότε Δήμο Παμφίας. Με το ΦΕΚ 261Α της 31/08/1912, και τον σχηματισμό των Κοινοτήτων, ορίστηκε ως έδρα της τότε Κοινότητας Καλουδίου. Στις 16/10/1940 το όνομα του οικισμού διορθώθηκε από «Καλούδι» σε «Καλούδιον». Με το ΦΕΚ 45Α της 31/03/1997 μεταφέρθηκε η έδρα της Κοινότητας Καλουδίου από το Καλούδι στον οικισμό του Μαραθιά. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Εξωτερικοί σύνδεσμοι
* Το Καλούδι στο χάρτη. topoguide.gr. Ανακτήθηκε: 27/08/2018.
* Ε.Ε.Τ.Α.Α. - Διοικητικές μεταβολές Καλουδίου Αιτωλοακαρνανίας. eetaa.gr. Ανακτήθηκε: 27/08/2018.
* Ε.Ε.Τ.Α.Α. - Διοικητικές μεταβολές Κοινότητας Καλουδίου Αιτωλοακαρνανίας. eetaa.gr. Ανακτήθηκε: 27/08/2018.
* Ε.Ε.Τ.Α.Α. - Διοικητικές μεταβολές Δήμου Θέρμου. eetaa.gr. Ανακτήθηκε: 27/08/2018.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Δάφνη Θέρμου Αιτωλοακαρνανίας

*Για οικισμούς με το ίδιο όνομα στο νομό Αιτωλοακαρνανίας δείτε: [[Δάφνη Αρακύνθου Αιτωλοακαρνανίας|Δάφνη Αρακύνθου]] και [[Δάφνη Ναυπάκτου Αιτωλοακαρνανίας|Δάφνη Ναυπάκτου]]*
*Για οικισμούς με το ίδιο όνομα στην Ελλάδα δείτε το λήμμα: [[Δάφνη]]*

Η **Δάφνη** Θέρμου, είναι μικρός ορεινός οικισμός του νομού Αιτωλοακαρνανίας στην περιοχή του Θέρμου σε υψόμετρο 770 μέτρα, ο οποίος βρίσκεται στα όρια του νομού με την Ευρυτανία και την περιοχή του Προυσού. Απέχει 50 χλμ. Α.-ΒΑ. από το Αγρίνιο, 37 χλμ. Β. από το Θέρμο και 19 χλμ. Ν.-ΝΑ. από τον Προυσό. Η παλιά του ονομασία ήταν *Μαχαλάς* και έτσι αναγνωρίστηκε ως οικισμός το 1951 και το 1954 μετονομάστηκε σε Δάφνη. Σύμφωνα με το σχέδιο Καλλικράτης, μαζί με το Χαλίκι, τη Λαδικού και τον Νεροσύρτη αποτελούν τη τοπική Κοινότητα Χαλικίου Αμβρακίας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 5 μόνιμους κατοίκους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Ευρωπαϊκό πρωτάθλημα ποδοσφαίρου Παίδων 1986

Το **Ευρωπαϊκό πρωτάθλημα ποδοσφαίρου Παίδων 1986** ήταν η τέταρτη έκδοση του Ευρωπαϊκού πρωταθλήματος ποδοσφαίρου Παίδων (σήμερα γνωστό ως Ευρωπαϊκό πρωτάθλημα ποδοσφαίρου Κ17). Διοργανώτρια χώρα ήταν η Ελλάδα. Έλαβε χώρα στις 1-10 Μαΐου 1986. Συμμετείχαν 16 ομάδες και η Ισπανία κέρδισε το πρώτο της τίτλο.

## Ομάδες

## Προκριματικά

## Συμμετέχοντες

*
*
*20px Τσεχοσλοβακία
*

*
*
*
*

*
*
*
*

*
*
*
*

## Αποτελέσματα

### Πρώτη φάση

#### Όμιλος Α

#### Όμιλος Β

#### Όμιλος Γ

#### Όμιλος Δ

### Ημιτελικοί

### Μικρός τελικός

### Τελικό

## Παραπομπές

* UEFA.com
* RSSSF.com

Κατηγορία:Ευρωπαϊκό πρωτάθλημα ποδοσφαίρου U17
Άγιος Θεόδωρος Αιτωλοακαρνανίας

Ο **Άγιος Θεόδωρος**, είναι ορεινός οικισμός του νομού Αιτωλοακαρνανίας στην περιοχή του Θέρμου σε υψόμετρο 710 μέτρα, ο οποίος βρίσκεται στα όρια του νομού με την Ευρυτανία. Στα ανατολικά του χωριού ρέει ο χείμαρρος Γιδομαντρίτης που καταλήγει στον Εύηνο ποταμό. Απέχει 56 χλμ. Α.-ΒΑ. από το Αγρίνιο και 27 χλμ. ΒΑ. από το Θέρμο. Η παλιά του ονομασία ήταν **Μαχαλάς** και έτσι προσαρτήθηκε το 1845 στον τότε δήμο Αμβρακίας ενώ το 1954 μετονομάστηκε σε Άγιος Θεόδωρος. Σύμφωνα με το σχέδιο Καλλικράτης, μαζί με την Κοκκινόβρυση και τα Αμπέλια αποτελούν τη τοπική Κοινότητα Κοκκινόβρυσης που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 65 μόνιμους κατοίκους.
## Πληθυσμός

## Εξωτερικοί σύνδεσμοι
* Θεοδωρόπουλος, Σπυρίδων Α. H Τoπική Κοινότητα Κοκκινόβρυσης του Δήμου Θέρμου Αιτωλοακαρνανίας  στο agrinionews.gr

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Βίλχελμ Μπέργκχολτς

Ο **Βίλχελμ Μπέργκχολτς** (γερμανικά: *Wilhelm Bergholtz*) ήταν Γερμανός στρατιωτικός αξιωματικός από το Χόλσταϊν. Μετεγκαταστάθηκε στη Ρωσική Αυτοκρατορία το 1709, κατέχοντας το αξίωμα του αρχιστράτηγου, όπου και παρέμεινε για διάστημα πέντε ετών. Μετά την άφιξή του και την έναρξη των υπηρεσιών του προς τη Ρωσική Αυτοκρατορία, ξέσπασε ο Μεγάλος Βόρειος Πόλεμος. Κατά την διάρκεια της συγκεκριμένης περιόδου, ο ίδιος διακρίθηκε στην Πολιορκία του Βύμποργκ το 1710, καθώς και απωθώντας οθωμανικές δυνάμεις κατά την διάρκεια της, ανεπιτυχούς ως προς την τελική έκβασή της, Εκστρατείας του Προύθου.

## Παραπομπές


Κατηγορία:Ρώσοι στρατιωτικοί του Μεγάλου Βόρειου Πολέμου
Κατηγορία:Γερμανοί στρατιωτικοί του 18ου αιώνα
Αναστάσιος Κούτρας

Ο **Αναστάσιος Κούτρας** (1882 - 1942) ήταν Έλληνας πολιτικός.

## Βιογραφικά στοιχεία

Ήταν γιος του Δημητρίου Κούτρα. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος και ως δικαστής.

Εξελέγη βουλευτής Φθιώτιδος και Φωκίδος στις εκλογές του 1923.

## Αναφορές


Κατηγορία:Βουλευτές Φθιωτιδοφωκίδας
Ραντμίλο Αρμενούλιτς

Ο **Ραντμίλο Αρμενούλιτς** (σερβικά : Радмило Арменулић), γεννημένος στο Βελιγράδι της τότε Γιουγκοσλαβίας το 1940 ήταν Γιουγκοσλάβος, σερβικής καταγωγής, πρωταθλητής και στην συνέχεια προπονητής της αντισφαίρισης. 

Ξεκίνησε την καριέρα του στην αντισφαίριση στη Παρτιζάν Βελιγραδίου. Υπήρξε πρωταθλητής Γιουγκοσλαβίας στα πρωταθλήματα υποδομών και έπαιξε με την εθνική ομάδα στο Κύπελλο Γκαλέα (κάτω των 21 ετών). Μετά τη σύγκρουση του με τον προπονητή του πήγε στη Δυτική Γερμανία όπου είχε μια αξιοζήλευτη καριέρα ως αντισφαιριστής και έπειτα σαν προπονητής αντισφαίρισης. Πέρασε 12 χρόνια στο Όφενμπαχ. 

Ο Αρμενούλιτς ήταν πολλά΄χρόνια ομοσπονδιακός προπονητής, 17 χρόνια και τρεις μήνες, τα περισσότερα χρόνια από κάθε άλλον στην ιστορία αντισφαίρισης της Γιουγκοσλαβίας και της Σερβίας. 

Η πρώτη του γυναίκα ήταν η τραγουδίστρια Σιλβάνα Αρμενούλοβιτς, με την οποία έχει μια κόρη την Γκορντάνα.

## Παραπομπές


Κατηγορία:Γιουγκοσλάβοι αθλητές της αντισφαίρισης
Κατηγορία:Σέρβοι αθλητές της αντισφαίρισης
Κατηγορία:Σέρβοι προπονητές της αντισφαίρισης
Κατηγορία:Παρτιζάν Βελιγραδίου
Άγιος Ιωάννης Κονίσκης Αιτωλοακαρνανίας

*Για οικισμούς με το ίδιο όνομα στην Αιτωλοακαρνανία δείτε: [[Άγιος Ιωάννης Αιτωλοακαρνανίας]]*
*Για οικισμούς με το ίδιο όνομα στην Ελλάδα δείτε το λήμμα: [[Άγιος Ιωάννης (τοπωνύμια)]]*

Ο **Άγιος Ιωάννης**, είναι ορεινό χωριό του νομού Αιτωλοακαρνανίας στην περιοχή του Θέρμου σε υψόμετρο 710 μέτρα, το οποίο βρίσκεται στα βορειοδυτικά της λίμνης Τριχωνίδας και δυτικά του Εύηνου ποταμού. Απέχει 45 χλμ. δυτικά από το Αγρίνιο και 16 χλμ. βορειοανατολικά από το Θέρμο. Το 1912 αποσπάσθηκε από τον τότε δήμο Παρευηνίων και προσαρτήθηκε στην κοινότητα Κονίσκης. Σύμφωνα με το σχέδιο Καλλικράτης, μαζί με την Κονίσκα και τον Πούλινο αποτελούν τη τοπική Κοινότητα Κονίσκης που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 70  κατοίκους.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
* Ερημώνουν χωριά και οικισμοί της Αιτωλοακαρνανίας. agriniotimes.gr. 26 Σεπτεμβρίου 2017. Ανακτήθηκε: 15/09/2018.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Άγιος Ιωάννης Αιτωλοακαρνανίας

Με την ονομασία ** Άγιος Ιωάννης Αιτωλοακαρνανίας** ή **Άη-Γιάννης Αιτωλοακαρνανίας** ή **Αϊ-Γιάννης Αιτωλοακαρνανίας** αναφέρονται:

* ο Άγιος Ιωάννης Αετόπετρας Αιτωλοακαρνανίας, οικισμός του δήμου Θέρμου στην τοπική κοινότητα Αετόπετρας.
* ο Άγιος Ιωάννης Κονίσκης Αιτωλοακαρνανίας, οικισμός του δήμου Θέρμου , οικισμός του δήμου Θέρμου στην τοπική κοινότητα Κοσκινής.
* ο Άγιος Ιωάννης Περιστερίου Αιτωλοακαρνανίας, οικισμός του δήμου Αγρινίου στη  Δημοτική Ενότητα Παραβόλας.
* ο Άγιος Ιωάννης Ρηγανάς Αιτωλοακαρνανίας, οικισμός του δήμου Αγρινίου στη Δημοτική Κοινότητα Αγρινίου.
* ο Άι Γιαννης Βόνιτσας Αιτωλοακαρνανίας, οικισμός του δήμου Ακτίου - Βόνιτσας στη Δημοτική Κοινότητα Βόνιτσας.
* ο Αϊ-Γιάννης Θολής Αιτωλοακαρνανίας ακατοίκητη νησίδα στον Πατραϊκό κόλπο και στη Λιμνοθάλασσα Μεσολογγίου - Αιτωλικού.

Κατηγορία:Αποσαφηνίσεις ελληνικών τοπωνυμίων
Avion III

Το ***Avion III*** (ή αλλιώς ***Aquilon*** ή ***Éole III***) ήταν πρωτοποριακό ατμοκίνητο αεροσκάφος, κατασκευασμένο από τον Κλεμάν Αντέρ μεταξύ 1892 και 1897, με την οικονομική υποστήριξη του Γαλλικού Υπουργείου Πολέμου.

Διατηρώντας τη βασική διάταξη σε σχήμα νυχτερίδας που διέθετε και το *[[Ader Éole|Éole]]*, το *Avion III* ήταν εξοπλισμένο με δύο κινητήρες οι οποίοι κινούσαν δύο έλικες. Ενώ το πρώτο αεροσκάφος δεν είχε μέσα ελέγχου της κατεύθυνσης, το συγκεκριμένο διέθετε μικρό πηδάλιο κατεύθυνσης.

Οι δοκιμές του αεροσκάφους ξεκίνησαν στη στρατιωτική βάση του Σατορύ κοντά στις Βερσαλλίες στις 12 Οκτωβρίου 1897, με το αεροσκάφος να τροχιοδρομεί σε κυκλική τροχιά. Η πρώτη πτήση επιχειρήθηκε στις 14 Οκτωβρίου και οι περισσότερες πηγές συμφωνούν πως κατέληξε σε συντριβή στο έδαφος αμέσως μόλις απογειώθηκε. Αργότερα, ο Αντέρ υποστήριξε πως πραγματοποιήθηκε πτήση 100 μέτρων την ημέρα αυτή, και ανέφερε πως δύο αυτόπτες μάρτυρες μπορούν να το επιβεβαιώσουν. Ό,τι και να συνέβη, ο γαλλικός στρατός δεν εντυπωσιάστηκε από την επίδειξη και ακύρωσε την περαιτέρω χρηματοδότηση.

Η ιπτάμενη μηχανή διατηρείται στο Μουσείο Τεχνών και Επιτηδευμάτων του Παρισιού, έχοντας υποστεί εργασίες αποκατάστασης τη δεκαετία του 1980.

## Χαρακτηριστικά
thumb|Η ατμομηχανή του Eole III (από μπροστά), στο Μουσείο Τεχνών και Επαγγελμάτων.

### Γενικά χαρακτηριστικά
* **Πλήρωμα:** 1
* **Μήκος:** ()
* **[[Άνοιγμα πτερύγων]]:** 16 m
* **Ύψος:** ()
* **Εμβαδόν πτερύγων:** 56 m²
* **Μικτό βάρος:** 400 kg
* **[[Κινητήρας αεροσκάφους|Τροφοδοσία]]:** 2 × ατμομηχανές καύσης άνθρακα του Αντέρ, ισχύος 15 kW έκαστος

### Επιδόσεις
* **[[Φόρτος πτερύγων]]:** 7 kg/m²
* **Ισχύς/μάζα:** 0,08 kW/kg

## Φωτοθήκη

Αρχείο:Avion III Art et Metiers.jpg|Το Avion III στο Μουσείο Τεχνών και Επιτηδευμάτων.
Αρχείο:Avion III steam engine back.jpg|Η ατμομηχανή του Eole III (από την πίσω πλευρά), με βαλβίδα πίεσης.
Αρχείο:Avion III bottom profile.jpg|Άποψη από κάτω.


## Παραπομπές



Κατηγορία:Αεροσκάφη
Άγιος Ιωάννης Ηλείας

Την ονομασία **Άγιος Ιωάννης** φέρουν δύο οικισμοί στην Ηλεία:

* ο Άγιος Ιωάννης Αμαλιάδος Ηλείας
* ο Άγιος Ιωάννης Πύργου Ηλείας

Κατηγορία:Αποσαφηνίσεις ελληνικών τοπωνυμίων
Νορφολκο-Πιτκαιρνέζικο αλφάβητο

Το **Νορφολκο-Πιτκαιρνέζικο αλφάβητο** είναι παραλλαγή του λατινικού αλφαβήτου. Χρησιμοποιείται για να γράψει τα Νόρφολκ/Πιτκαιρνέζικα.

Περιέχει 22 γράμματα και 5 δίγραφα:

: 

Το αλφάβητο χρησιμοποιεί επίσης 3 ακόμη δίγραφα και 1 τρίγραφο παρακάτω.

: IE SH KS (SCH)

Τα γράμματα C, Q, V, Χ και "Z" δεν αποτελούν μέρος του Νορφολκο-Πιτκαιρνέζικου αλφαβήτου, αλλά χρησιμοποιούνται σε δανεισμένες λέξεις.

## Δείτε επίσης
* Αγγλικό αλφάβητο

Κατηγορία:Αυστραλία-επέκταση
Κατηγορία:Λατινικά αλφάβητα
Άγιος Ιωάννης Αετόπετρας Αιτωλοακαρνανίας

*Για οικισμούς με το ίδιο όνομα στην Αιτωλοακαρνανία δείτε: [[Άγιος Ιωάννης Αιτωλοακαρνανίας]]*
*Για οικισμούς με το ίδιο όνομα στην Ελλάδα δείτε το λήμμα: [[Άγιος Ιωάννης (τοπωνύμια)]]*

Ο **Άγιος Ιωάννης** είναι χωριό του νομού Αιτωλοακαρνανίας στην ευρύτερη περιοχή της Αετόπετρας Θέρμου. Ως οικισμός αναγνωρίστηκε στις 9/5/2011 και προσαρτήθηκε στο δήμο Θέρμου. Σύμφωνα με το σχέδιο Καλλικράτης, μαζί με την Αετόπετρα αποτελούν τη τοπική Κοινότητα Αετοπέτρας που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 83 κατοίκους.

## Παραπομπές


## Εξωτερικοί σύνδεσμοι
* Ταχυδρομικοί Κώδικες Θέρμο ΑΙΤΩΛΟΑΚΑΡΝΑΝΙΑΣ από τον ιστότοπο https://www.vrisko.gr 
* Το τοπωνύμιο Άγιος Ιωάννης Αετόπετρας από τον Τουριστικό οδηγό περιοχής Δρυμώνα Τριχωνίδας, σελ. 29

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Γλώσσα Ουάφφα

Η **Ουάφφα **είναι γλώσσα Καϊνάντου-Γκορόκα της Παπούα Νέας Γουινέας. Ομιλείται στην επαρχία Ανατολικών Υψιπέδων. Ανήκει στον κλάδο Καϊνάντου των γλωσσών Καϊνάντου-Γκορόκα, ενώ ανήκει επίσης στην διανεογουινεακή γλωσσική οικογένεια.

## Παραπομπές


Ου
Γουνεύς

Στην ελληνική μυθολογία, το όνομα **Γουνεύς** μπορεί να αναφέρεται στους εξής:
***Γουνεύς**, πατέρας της Λαονόμης. Διαφορετικά η συγγένειά του είναι άγνωστη.
***Γουνεύς**, ηγέτης των Αινιάνων και των Περραιβών κατά τη διάρκεια του Τρωικού Πολέμου. Σύμφωνα με τον Όμηρο, «ο Γουνεύς έφερε είκοσι δύο πλοία από την Κύφο και τον ακολούθησαν οι Ενιήνες και οι θαρραλέοι Περραιβοί, οι οποίοι εστίαζαν στην παγερή Δωδώνη.» Ο Γουνεύς επέζησε του πολέμου και πήγε στη Λιβύη όπου εγκαταστάθηκε κοντά στον ποταμό Κίνυπα. Ο Γουνεύς ήταν ένας άσημος χαρακτήρας, αν και οι φυλετικοί του οπαδοί (Αινιάνες και Περραιβοί) τοποθετούνται συνήθως στη βορειοδυτική Ελλάδα. Ο Όμηρος δεν καταγράφει τη γενεαλογία του, αλλά αλλού λέγεται ότι οι γονείς του ήταν ο Ωκύτος και η Αυρόφυτη, αλλιώς είναι άγνωστοι. Μια άλλη πηγή δίνει το όνομα της μητέρας του είτε ως Ταυροπόλεια είτε ως Ιπποδάμεια.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Τρωικός Πόλεμος
Γλώσσα Ταϊρόρα

Η **Ταϊρόα **(Ταϊρόρα) είναι γλώσσα Καϊνάντου που ομιλείται στην Παπούα Νέα Γουινέα. Ομιλείται στην επαρχία Ανατολικών Υψιπέδων.

Τα ίδια τα Ταϊρόα, ή Βόρεια Ταϊρόα, περιλαμβάνουν τις διαλέκτους Αανταντάρα (Ανταντάρα), Αράου-Βαρόσια (Αράου-Μπαρόσια), Αροκάαρα, Σαϊκόρα (Σαϊόρα), Ταϊρόρα.

Τα Νότια Ταϊρόα, γνωστά επίσης ως Ομγούνρα-Τοκούρα, περιλαμβάνουν τις διαλέκτους Αατασάαρα (Ατακάρα), Χααβικίνρα-Οράουρα (Χαμπίνα-Οράουρα), Ομγούνρα-Τοκούρα (Ομπούρα-Να'οκένα), Βαϊρά-Ντοσάρα (Μπάιρα), Βεκαούρα (Μεαούνα), Βιναάτα-Κονκομπίρα (Πινάντα-Κονκομπίρα).

## Παραπομπές


## Εξωτερικοί σύνδεσμοι

* Paradisec has two collections of Arthur Cappell's materials (AC1, AC2) that include North Tairoa language materials.
* Tairora-English Dictionary
* Tairora word list

Τ
Πάμφιο Αιτωλοακαρνανίας

Το **Πάμφιο** είναι πεδινός παραλίμνιος οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.

## Τοποθεσία
Το χωριό βρίσκεται σε πολύ κοντινή απόσταση από τη λίμνη Τριχωνίδα, σε περιοχή νοτιοανατολικά της. Είναι χτισμένο σε υψόμετρο περίπου 25 έως 100 μέτρων και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Άνω Μακρινού, Κάτω Μακρινού, Καψορράχη, Μαραθιάς, Σιταράλωνα, Πετροχώρι, Δουναίικα, Καλούδι και Ανάληψη ενώ σε κοντινή απόσταση βρίσκονται βρίσκονται επίσης οι οικιστικές θέσεις Δεσπότης και Κουρμέκι καθώς και ο εγκαταλελειμμένος οικισμός του Μωρόσκλαβου. Απέχει από το Αγρίνιο 41 χλμ. μέσω της διαδρομής βόρεια της λίμνης Τριχωνίδα ή 36,5 χλμ. μέσω της διαδρομής νότια της λίμνης Τριχωνίδας, περίπου 35 χλμ. από τη Ναύπακτο  ενώ η Ιερά Μονή Προυσού απέχει οδικώς 52 χλμ.

## Ιστορικά στοιχεία
Αποτελεί ένα από τα χωριά της ιστορικής περιοχής του Απόκουρου. Μέχρι το 1928 ονομαζόταν «Γούστιανη», όταν με το ΦΕΚ 81Α της 14/05/1928 πήρε τη σημερινή του ονομασία, ομοίως και η τότε Κοινότητα.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Εξωτερικοί σύνδεσμοι
* Το Πάμφιο στο χάρτη. topoguide.gr. Ανακτήθηκε: 27/08/2018.
* Ε.Ε.Τ.Α.Α. - Διοικητικές μεταβολές Πάμφιου Αιτωλοακαρνανίας. eetaa.gr. Ανακτήθηκε: 27/08/2018.
* Ε.Ε.Τ.Α.Α. - Διοικητικές μεταβολές Κοινότητας Πάμφιου Αιτωλοακαρνανίας. eetaa.gr. Ανακτήθηκε: 27/08/2018.
* Ε.Ε.Τ.Α.Α. - Διοικητικές μεταβολές Δήμου Θέρμου. eetaa.gr. Ανακτήθηκε: 27/08/2018.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Γκούσταφ - Άντολφ Σουρ

Ο **Γκούσταφ-Άντολφ "Τέφε" Σουρ** (*Gustav-Adolf "Täve" Schur*, 23 Φεβρουαρίου 1931) είναι Γερμανός πρώην αθλητής της ποδηλασίας και πολιτικός.

## Βιογραφία

Γεννήθηκε το 1931 και μεγάλωσε κοντά στο Μαγδεμβούργο. Ξεκίνησε να ασχολείται με την ποδηλασία σε ηλικία 19 ετών και κατά τη διάρκεια της καριέρας του πέτυχε πλήθος διακρίσεων. Βγήκε πρώτος έξι φορές στο πρωτάθλημα της Ανατολικής Γερμανίας και δύο φορές στη διοργάνωση Πορεία Ειρήνης (Friedensfahrt).

Έχει κερδίσει δύο Ολυμπιακά μετάλλια, ένα χάλκινο στη Μελβούρνη το 1956 και ένα αργυρό στη Ρώμη το 1960, εκπροσωπώντας την Ενωμένη Ομάδα της Γερμανίας.

Είχε επιλεγεί ως ο καλύτερος αθλητής της Ανατολικής Γερμανίας για εννέα διαδοχικά έτη, από το 1953 ως το 1961.

Επίσης, ο Σουρ ήταν μέλος του Volkskammer, δηλαδή της Βουλής της Ανατολικής Γερμανίας, από το 1958 μέχρι το 1990. Μετά τη γερμανική επανένωση, έγινε μέλος του Κόμματος Δημοκρατικού Σοσιαλισμού, διαδόχου του ΕΣΚΓ, και από το 1998 ως το 2002 ήταν μέλος της Μπούντεσταγκ.
## Παραπομπές


Κατηγορία:Αθλητές από την Ανατολική Γερμανία
Κατηγορία:Ανατολικογερμανοί Ολυμπιονίκες
Κατηγορία:Γερμανοί αθλητές της ποδηλασίας
Κατηγορία:Πολιτικοί της Ανατολικής Γερμανίας
Κατηγορία:Γερμανοί πολιτικοί
Γουόρκινγκτον

Το **Γουόρκινγκτον** (αγγλικά: *Workington*) είναι μια πόλη και μια πολιτική ενορία στο στόμιο του ποταμού Ντέρβεντ στη δυτική ακτή της Κάμπρια της Αγγλίας. Ιστορικά, στο Κάμπερλαντ και στο δήμο Άλερντεϊλ, το Γουόρκινγκτον βρίσκεται 51,5 χιλιόμ. νοτιοδυτικά του Καρλάιλ, 11 μίλια δυτικά του Κόκερμαουθ και 8 μίλια νοτιοδυτικά του Μέριπορτ. Κατά την απογραφή του 2011 είχε πληθυσμό 25.207 κατοίκους.

## Παραπομπές


Κατηγορία:Πόλεις της Αγγλίας
Κατηγορία:Κάμπρια
Αγία Ειρήνη Κερύνειας

Η **Αγία Ειρήνη** () είναι χωριό στην βόρεια Κύπρο. Είναι χτισμένη στον κόλπο της Μόρφου, 10 χιλιόμετρα βόρεια της Μόρφου.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Η Αγία Ειρήνη βρίσκεται στο βόρειο τμήμα της Κύπρου. Στα βόρεια συνορεύει με τον Κορμακίτη, στα ανατολικά με τον Διόριο, στα νοτιοανατολικά με το Καλό Χωριό Καπούτη και στα νότια με τη Μόρφου. Το δυτικό τμήμα της διοικητικής της έκτασης είναι παραθαλάσσιο. Το χωριό περιτριγυρίζεται από δασικές εκτάσεις.

## Πληθυσμός
thumb|right|250px|Λογότυπο της Κοινότητας
Η Αγία Ειρήνη ήταν μεικτό χωριό, δηλαδή ζούσαν σε αυτό και Ελληνοκύπριοι και Τουρκοκύπριοι. Στις αρχές της Αγγλοκρατίας ο πληθυσμός των δύο κοινοτήτων ήταν περίπου ο ίδιος. Στη συνέχεια ο πληθυσμός των Τουρκοκυπρίων αυξήθηκε με μεγαλύτερο ρυθμό από τον πληθυσμό των Ελληνοκυπρίων. Το 1973 οι Τουρκοκύπριοι ήταν 556 και οι Ελληνοκύπριοι 126.

Κατά την τουρκική εισβολή του 1974 οι Ελληνοκύπριοι κάτοικοι του αναγκάστηκαν να μετακινηθούν στο νότιο μέρος της Κύπρου. Εξαίρεση αποτέλεσαν πέντε Ελληνοκύπριοι κάτοικοι οι οποίοι παρέμειναν στο χωριό έως τον Νοέμβριο του 1976.

Στην Αγία Ειρήνη παρέμειναν οι Τουρκοκύπριοι κάτοικοι του χωριού. Τα τελευταία χρόνια κατοίκησαν στην περιοχή και Τουρκοκύπριοι από άλλες περιοχές.

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

μικρογραφία|250px|Πήλινα ειδώλια που ανακαλύφθηκαν στην Αγία Ειρήνη.
## Αρχαιότητες
Στην Αγία Ειρήνη ανακαλύφθηκαν αρχαιολογικά ευρήματα το 1929 από τις ανασκαφές μιας σουηδικής αποστολής. Η αποστολή αυτή ανάσκαψε αρχαϊκό ιερό στο οποίο ανακαλύφθηκαν περίπου 2000 πήλινα ειδώλια. Τα ειδώλια αυτά εκτίθενται στο Μουσείο του Παγκόσμιου Πολιτισμού στη Στοκχόλμη και στο Αρχαιολογικό Μουσείο Λευκωσίας.

## Παραπομπές


## Πηγές
*
*
*
*
*

Κατηγορία:Κοινότητες της Επαρχίας Κερύνειας